C 253/30
DA
Den Europæiske Unions Tidende
18.7.2023
Somrene er kendetegnet ved lav fugtighed og lave nedbørsmængder, hvilket fremmer væksten af asparges med den beskyttede geografiske betegnelse »Asparago verde di Canino«, hvis rødder ikke kan klare konstant fugt, og hvis blade ikke tåler vand, da der ellers vil opstå svampesygdomme i planten.
De årlige temperaturer er ret ensartede med månedlige gennemsnit omkring 16 °C.
Minimums- og maksimumsmiddelværdierne er henholdsvis ca. 11 °C og 22 °C, idet de koldeste måneder observeres mellem januar og februar med minimumstemperaturer, der sjældent i absolutte værdier når ned under 0 °C.
De varmeste måneder er juli og august, hvor der kan observeres maksimums­ temperaturer op til omkring 32 °C i absolutte værdier.
Områdets nedbørsmønster er også ekstremt homogent og er i de seneste år kendetegnet ved en gennemsnitlig årlig samlet nedbørsmængde på lidt over 472 mm.
Nedbøren falder typisk om efteråret og vinteren, mens sommermånederne er tørre.
Der bør også lægges særlig vægt på anvendelsen af geotermisk energi til dyrkning under dække.
Rødderne opvarmes ved hjælp af underjordiske rør med varmt vand fra overfladevand.
I vinterperioden beskyttes den spiselige del af polyethylentunneler, hvilket gør det muligt at opretholde et varmt mikroklima, der er ideelt for asparges.
»Asparago verde di Canino« har en prestigefyldt, om end nyere historie.
Den handelsmæssige succes og tilknytningen til området går tilbage til begyndelsen af 1980'erne, hvor de første færdigheder inden for udnyttelse af moderne aspargesplantager blev udviklet.
Oprettelsen af den første aspargesplantage med et areal på ni hektar med grønne asparges går tilbage til 1980.
Den nye afgrøde tilskyndede til udvikling af værktøjer, der egnede sig til høst af grønne asparges, og sikrede, at der blev lagt særlig vægt på manuelle høstmetoder, da det hurtigt blev tydeligt, at denne fase var vigtig "ikke blot for aspargesernes kvalitet, men også for den fremtidige produktion.
[...] For at opnå bløde asparges med meget tætte dækblade skulle der hver dag høstes med korte mellemrum i hele den fulde produktionsperiode, og høsten måtte fra start til slut ikke vare mere end to dage »(Saccardo F., Temperini O., Asparago: tecnica agronomica e scelta varietale, dans Arsial (éd.), Esperienze sulla coltivazione dell'asparago nel Lazio, 2004, s. 17).
Med henblik på at forlænge produktionssæsonen og dermed afsætningstiden på markedet begyndte producenterne efterfølgende med held at eksperimentere med dyrkning med varmt vand takket være tilstedeværelsen af varme kilder i Paglieto-sletten.
De gunstige jordbunds- og klimaforhold, der bunder i optimale parametre for dyrkning af asparges, har skabt en ny landbrugsmæssig virkelighed i kommunen Canino (jf.
Innovazione e agricoltura, 2, nr. 2, 1999, s. 36 til 39; L'Informatore agrario, nr.
50, 2001, s. 45).
»Asparago verde di Canino« værdsættes for produktets tekstur, smag og fravær af spild, hvorfor det har fået tilnavnet »mangiatutto« (alt spises).
Guiden Frutta e ortaggi in Italia du Touring Club italien definerer således denne asparges som en af de mest populære sorter på nationalt plan (Cabrini L., Malerba F., Frutta e ortaggi in Italia, TCI, Milan, 2005, s. 49).
Produktet betegnes endvidere som »mangiatutto« (alt spises) i bogen 1001 specialità della cucina italiana da provare almeno una volta nella vita, hvor det opføres blandt kvalitetsprodukterne fra regionen Latium (Machado A., Prete C., Newton Compton, 2015, s. 297 til 299).
Produktet er anerkendt som et af de vigtigste produkter i Tuscia, bl.a. af aviser, der dækker madområdet, nemlig La Repubblica (repubblica.it/cronaca/2013/04/26/), Corriere della Sera (viaggi.corriere.it/weekend/), Libero, Quotidiano.net (.quotidiano.net/viaggiesapori/), il Tempo (tempo.it/i-consigli-di-fuoriporta/2017/04/21/), og madmagasiner som Mondo Mangiare (mangiare.moondo.info).
I 2006 blev »Asparago verde di Canino« medtaget i projektet Leader Plus 2000/2006 – Gal degli Etruschi som et af de »stærkt identificerbare« produkter knyttet til området, som, selv om det ikke er et produkt »med en offentlig anerkendelse (BOB, BGB, IGT osv.), er af stor betydning for visse kommuner i regionen, både kvantitativt og kvalitativt«.